cyanic-selkie/wikianc huggingface dataset:
Pseudo-Clemens
Pseudo-Klemens' homilier er oversatt til norsk i antologien Tidligkristne apokryfer, 2011. Homiliene er en av få kilder til skapelsesberetningen i henhold til orfismens lære, og et utdrag fra verket er derfor også utgitt på norsk i antologien Orfeus, 2009.
2. Rekognisjonerne («gjenkjennelsene») behandler samme romanstoff på en noe annen, mer katoliserende måte.
3. Epitome, forkortet utgave, gir verdiløse utdrag av romanen. Faustsagnet er kanskje ikke uten forbindelse med Clementinerne.
Uorganisk forbindelse
Uorganiske forbindelser er kjemiske forbindelser som ikke er organiske, dvs. at de fleste forbindelser som ikke inneholder karbon er uorganiske. De er av mineralsk og ikke biologisk opprinnelse. Over det siste århundret er skillet mellom uorganisk og organisk blitt mindre viktig primært fordi de fleste forbindelser i dag er syntetiske. Dessuten har de fleste moderne uorganiske forbindelser organiske ligander.
Enkelte karbonforbindelser har tradisjonelt vært regnet som uorganiske; for eksempel karbonmonoksid, karbondioksid, karbonater, cyanider, cyanater, karbider og thyocyanater. Enkelte stoffer som natrium, klorid og fosfat er essensielle for liv men regnes likevel som uorganiske. Det samme gjelder for kullsyre, nitrogen, karbondioksid, vann og oksygen. Bortsett fra disse stoffene regnes alle biokjemiske karbonforbindelser som organiske eller organometalliske.
Eksempler på uorganiske forbindelser
En del vanlige stoff som:
Eksamen
En eksamen er en kunnskaps- eller dyktighetsprøve ofte som avsluttende prøve ved en skole, et kurs eller et studium. Det finnes både praktisk og teoretisk eksamen. Den personen som tar prøven kalles eksaminand eller kandidat, den som forestår eksamen kalles eksaminator, og den eller de som vurderer prestasjonene kalles sensor. Det å prøve kunnskap eller dyktighet hos kandidaten (for eksempel gjennom utspørring) kalles også å eksaminere. Skriftlig bevis for gjennomført eksamen eller en samling eksamener, kalles diplom eller vitnemål.
På en del fagområder kreves det eksamen med et visst resultat for å utøve et yrke eller inneha et embete. I Norge brukes til dels betegnelse embetseksamen for slike eksamener. Eksamener fra lavere skoleslag er også grunnlag for opptak til utdanning. For eksempel var examen artium betegnelsen på avgangsprøve fra gymnas og grunnlag for å studere ved universitet i Norge inntil 1974. For eksempel er medisinsk eksamen nødvendig for å kunne praktisere som turnuslege med sikte på å oppnå autorisasjon som lege. I Norge er juridisk embetseksamen et av kravene for å kunne bli advokat.
For høyere utdanning er eksamen den dominerende form for vurdering av studentenes kunnskaper og dyktighet. Karakterer på arbeid underveis i kurs er sjeldnere. I Norge hadde kvalitetsreformen som mål at studentenes karakterer i mindre grad skulle avhenge av en enkelt eksamen på slutten av året.
Historie
Kina var trolig det første landet som innførte en landsdekkende, standardisert prøve kalt den keiserlige eksamen eller den kinesiske embedsmannseksamen. Forståelse av og kjennskap til konfusianske klassikere var en sentral del av eksamen som var stilistisk svært rigid. Formålet med prøven var å velge egnede kandidater til bestemte stillinger i staten. Denne eksamenen hadde bakgrunn i Han-dynastiet og ble opprettet Sui-dynastiet i år 605, og nådde et høydepunkt i vanskegrad og rigiditet under Qing-dynastiet. Det ble avskaffet av Guangxu-keiseren i 1905, etter 1300 og seks år før Kinas keiserdømme ble oppløst. Ideen med det kinesiske systemet var å velge personer med best evner og prestasjoner til å drive den keiserlige administrasjonen, i stedet for å velge personer etter familiebakgrunn eller forbindelser. Systemet skulle også sikre lojale og dyktige medarbeidere. Eksamen var åpen for allmuen, men var en utdanning til en elite av mandariner. Eksamen var anonym og var et prinsipp innført under Song-dynastiet. England tok i bruk dette systemet etter kinesisk mønster i 1806 for å velge kandidater til Her Majesty's Civil Service (Storbritannias sentraladministrasjon).
Kinas utdanningssystem ble utviklet under Zhou-dynastiet der offentlige skoler var innrettet for å utdanne offentlige tjenestemenn.
Jesuitten Matteo Ricci oppholdt seg lenge i Kina og beundret keiserlig byråkrati og dets system av ledende embetsmenn («mandariner»). Ricci noterte at karrieren var basert utelukkende på prestasjoner på eksamen slik at også begavede personer fra enkle kår kunne nå til topps i et «meritokratisk» system: Jo høyere og mer krevende eksamen som ble bestått, desto høyere stilling kunne man oppnå i imperiets statsadministrasjon.
Videregående utdanning i Norge
En eksamen i videregående skole i Norge foregår i ett enkelt fag som vanligvis er tilfeldig valgt av alle fagene eleven har drevet med det samme året. Man kan ha flere eksamener på ett år, det vanligste er en praktisk og en teoretisk eller to teoretiske av forskjellige typer. Alle som skal ha generell studiekompetanse skal ta eksamen i norsk hovedmål. Det er samme dato for alle avgangselevene i videregående skole i Norge.
Praktisk eksamen
En praktisk eksamen er en eksamen hvor man praktiserer det man har lært. For en student på naturbruk-linja, kan dette for eksempel være å gjennomføre et oljeskifte på en traktor. På yrkesfaglig retning i videregående utdanning er en praktisk eksamen vanlig, mens eksamener på ungdomsskolen og allmennfaglig videregående utdanning er nesten utelukkende teoretiske.
Teoretisk eksamen
En teoretisk eksamen deles opp i to undergrupper: muntlig og skriftlig.
Chlorocala suturalis
Chlorocala suturalis er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor ( millimeter), avlang, blank gullbasse. Hodet og pronotum er svarte (pronotum kan også være helt rødlig), hodet med bredt gulaktige sidekanter. Dekkvingene er gjerne lyst grønnlige med en bred, svart sømstripe. Helmørke individer forekommer.
Levevis
Larvene utvikler seg i død ved som er angrepet av hvitråte. De voksne billene kommer gjerne til sevjeutfloder og andre steder der søte plantsafter er tilgjengelige.
Muriel Sandberg
Muriel Kristin Sandberg (født 14. november 1973) er en norsk illustratør og billedkunstner. Hun er utdannet ved Kunsthøgskolen i Bergen der hun studerte illustrasjon og grafisk design 1994-1997. Hun har siden blant annet illustrert barnebøker og laget teaterplakter. Muriel K. Sandberg bor og arbeider i Bergen.
Eksamen
Skriftlig
Under en skriflig eksamen får eleven som regel beskjed om faget 24 timer før selve eksamen, og i denne tiden skal han eller hun studere stoffet. Under selve eksamen har elever og lærere ikke lov til å snakke. Eleven skal sitte ved pulten sin. Om det er en matteprøve, har eleven ikke lov til å bruke mobiltelefonen som kalkulator. Dette forhindrer at elever kan sende hverandre meldinger under eksamen.
På enkelte skoler får man føre inn på data, men på de aller fleste skoler får eleven bare lov til å bruke penn eller blyant og viskelær, eventuelt kalkulator, linjal og andre mattehjelpemidler, og et ark. Imidlertid kan elever med spesielle behov få lov til å benytte data om eleven har legeerklæring som kan dokumentere dette. En vanlig skriftlig eksamen varer rundt fem timer.
Muntlig
Her har man en sensor, en eksaminator og en elev. Eleven får beskjed om et fag 48 timer i forveien, og så et emne 24 timer før selve eksamen. Tiden fram til eksamen er da forberedelsestid, hvor eleven har tilgang på lærebøker og lignende, og kan skrive notater som han kan ha med inn i eksamensrommet.
Under selve eksamen stiller eksaminatoren (som som regel er elevens vanlige lærer) spørsmål til eleven, som denne må svare på etter beste evne. Om eleven setter seg fast, skal eksaminatoren prøve å få eleven på rett spor igjen. Sensor sitter i bakgrunnen og hører på, men kan også velge å stille spørsmål til eleven.
Juks
Under eksamen slås juks hardt ned på, og kan føre til at eleven stryker hele skoleåret og må gå det om igjen. Om det blir oppdaget juks på en eksamen, vil alle som har deltatt i juks stryke. I enkelte tilfeller kan den som tas for juks også fratas retten til å ta eksamenen på nytt innenfor et gitt tidsrom.
Feil i eksamensoppgaver
Det er begått flere feil i eksamensoppgaver. Blant annet i Matematikk R1-eksamenen våren 2008 da en skrivefeil av nevneverdig størrelse, førte til forvirring og endte med at elevene «synsynet» seg fram til løsningsalternativet i en av oppgavene. Oppgaven ble aldri annullert. Vinteren 2008 var det også en skrivefeil i forberedelsesarket til Engelsk 1. klasse studiespesialisering, der en parentes aldri var blitt avsluttet.
Ungdomsskole i Norge
På ungdomsskolen er det to eksamener: en muntlig og en skriftlig. Eksamenene holdes om våren i 10. trinn.
Skriftlig
I skriftlig kan eleven komme opp i norsk, engelsk eller matematikk. Elevene får vite hvilket fag de kommer opp i noen dager før. Etter å ha fått vite faget, får elevene et informasjonshefte som tar opp ett/flere viktige temaer på eksamen. Nytt for 2006 er at hver skole kan komme opp i flere ulike fag, før trakk skolen ett fag som alle fikk. Nå kommer kanskje 10A opp i norsk, 10B og 10C opp i matematikk, mens 10D og 10E kommer opp i engelsk. Dette stemmer egentlig godt overens med det som er normalen for hvilke fag man kommer opp i; 20 % (1/5) pleier å komme opp i norsk, 40 % (2/5) pleier å komme opp i matematikk og 40 % (2/5) pleier å komme opp i engelsk.
Norsk
Etter å ha fått vite faget får hver elev et informasjonshefte. Informasjonsheftet tar opp aktuelle temaer og skal danne grunnlaget for den første eksamensdagen som er fagrelatert. Den dagen må eleven skrive en fagtekst/sakprosa, aktuelle sjangere er artikkel, kåseri, essay. Sjangere som er i grenseland er dagbok og dikt. Eleven lager både sin oppgave og overskrift helt selv. Eleven velger selv om den vil skrive på bokmål eller på nynorsk, det språket eleven ikke valgte må den bruke på den andre eksamensdagen. På den andre eksamensdagen får hver elev ett hefte med mellom fem og 10 oppgaver. Oppgavene er forskjellige, noen har kanskje allerede oppgitt tittel, felles er at de tar opp emner fra informasjonsheftet. På denne dagen skal eleven skrive en skjønnlitterær tekst. Aktuelle sjangere er novelle, fortelling og eventyr. Eksamensdagen varer i fem timer (09.00-14.00), men de elever som skriver med respons kan få sitte lengre.
Norsk eksamen i grunnskolen varer to dager, en dag til hovedmål og en annen dag til sidemål.
Matematikk
Som i norsk får eleven også her et informasjonshefte. Heftet går gjerne dypere inn i matematiske områder enn det læreboken gjør. I 2006 tok informasjonsheftet opp temaer rundt måleenheter og potenser. Heftet tok faktisk opp emner fra videregående skole når det gjaldt potenser. I tillegg er det i heftet en oppgave som du skal finne opplysninger til på internett, disse opplysningene vil man få bruk for på eksamensdagen. I 2006 handlet oppgaven om å finne pris og åpningstider for ulike severdigheter i Norge. Eksamenen varer i fem timer (09.00-14.00), men elever som har levert inn minst én oppgave på datamaskin får 30 minutter mer til disposisjon.
Muntlig
I muntlig eksamen kan elevene komme opp i norsk, engelsk, matematikk, natur- og miljøfag, samfunnsfag eller religion, livssyn og etikk, og fra 2009 kan man komme opp i andre fremmedspråk (fransk, tysk, spansk osv.). Da får elevene oppgaven 48 timer før eksamen. Elevene lager et foredrag hjemme som de holder for en fremmed sensor og faglærer. Hver elev får 30 minutter på å holde foredrag. Det er også mulig å gå opp i grupper og par. Da blir tiden lagt sammen. Eksempel: To elever à 30 min hver = 60 min totalt. Tre elever à 30 min hver = 90 min totalt.
Referanser
学力検査
Gonnostramatza
Gonnostramatza (sardisk: Gonnostramàtza) er en italiensk kommune i provinsen Oristano i regionen Sardinia. Den har 896 innbyggere og ligger rundt 104 meter over havet.
Altona skole og ressurssenter
Altona skole og ressurssenter er Sandnes kommunes kompetansesenter i forhold til adferdsproblematikk. Skolen er en støtteskole for grunnskolene i Sandnes, og har både elevplasser og utadrettet virksomhet.
Om skolen
Skoleavdelingen ved Altona skole og ressurssenter har noen få elevplasser organisert i ulike grupper mens ressurssenteret står for en utadrettet veiledningstjeneste som tilbyr tjenester til alle grunnskolene i kommunen.
Svømming under EM i svømmesport 2016 – 200 meter fri kvinner
200 meter frisvømming kvinner var en svømmeøvelse som ble arrangert under Langbane-EM i svømming 2016 i London i Storbritannia. Øvelsen ble svømt den 20. og 21. mai 2016. 62 deltakere fra 27 nasjoner deltok i øvelsen.
Rekorder
Før konkurransen var gjeldende verdens-, europa- og mesterskapsrekord som følger:
Forsøksheat
Forsøksheat ble avholdt den 20. mai kl. 10.17 lokal tid.
Semifinaler
Semifinalene ble avholdt den 20. mai fra kl. 18.15 lokal tid.
Finale
Finalen ble avholdt den 21. mai kl. 16.36 lokal tid.
EuroPowerPack
EuroPowerPack er kombinasjonen av MTU MT 883 dieselmotor på 1 100 kW med femtrinns Renk HSWL 295TM automatisk girkasse, for bruk i tunge beltegående kjøretøyer som stridsvogner. Dette er en mer kompakt løsning enn sammenlignbare motor-/girkasse-kombinasjoner.
Den brukes i franske Leclerc EAU og britiske Challenger 2E.
Takutea
Takutea er en av de sørlige øyene i øygruppen Cookøyene.
Den ligger ca. 6 km. nordvest for Atiu, og er ca. 1,2 km². Øya er definert som et naturreservat for å beskytte fuglelivet her, og er ikke bebodd. Dersom man ønsker å besøke øya, må man søke hos myndighetene, og dette blir sjelden innvilget. Øya styres fra Atiu, og atiuere drar hit regelmessig for å inspisere øya.
Sad & Happy Sing-a-Longs
Sad & Happy Sing-a-Longs er et musikkalbum med Olav Larsen & The Alabama Rodeo Stars, utgitt i 2008.
Operasjon Asfalt
Operasjon Asfalt gikk ut på å flytte alle krigsgraver med sovjetrussiske krigsfanger til en sentral internasjonal krigskirkegård på Tjøtta. Flyttingen ble gjennomført under den kalde krigen i 1951 etter vedtak i regjeringen der Jens Chr. Hauge var forsvarsminister. Norske myndigheter fryktet at russiske spioner – forkledd som familie til de falne soldatene – skulle reise rundt i landet. Ved å samle de russiske krigsgravene kunne en bedre holde en slik trafikk under oppsikt.
Det tok mange tiår før de russiske krigsfangene, deres graver og den kalde krigen skulle fange norske historikeres interesse.
Sambatyon
Sambatyon er i rabbinsk litteratur navnet på (den fiktive) elven som Israels ti forsvunne stammer skal ha blitt forvist bak av den assyriske kongen Salmanassar V. I de tidligste referansene, slik som Targum Pseudo-Jonathan, har elven ingen spesielle egenskaper, men i senere litteratur har den voldsomme fosser og stryk og kaster opp stener seks dager i uken. I noen referanser består den utelukkende av sand, stein og flammer. De seks ukedagene elven går, er den umulig å krysse, mens den stopper opp hver sabbat, den dagen jøder ikke har lov til å reise. Dette blir sagt å være opprinnelsen til navnet på elven. Sambatyon var også et populært tema i middelalderlitteratur, f.eks. «Aleksander-romansen» hvor Aleksander den store møter elven på sine reiser.
Operasjon Asfalt
Bakgrunnen
De russiske krigsfangene omkom dels ved store forlis under transport langs kysten, bl.a. ved senkingen av skipene Palatia i 1942 og Rigel i 1944; til sammen omkom om lag 3 000 russiske krigsfanger i disse forlisene. De russiske fangene var ellers i slavearbeid mange steder, dels for å bygge festninger, veier og jernbane, spredt over hele landet fra Grense Jakobselv til Oslofjorden. De døde fangene ble gravlagt i fellesgraver uten identifikasjon.
Gjennomføringen
Operasjon Asfalt ble igangsatt straks etter et hemmelig regjeringsvedtak, og uten at vedtak var gjort om stedet der den internasjonale krigskirkegården skulle lokaliseres. Det var atskillig dramatikk knyttet til gjennomføringen, som først skjedde i Nord-Norge. I oktober 1951 ble 8000 lik lastet og losset. Likrestene var pakket i papirsekker, og mannskapene på DS «Raftsund» protesterte da de ikke orket arbeidet med å håndtere last som ga en uutholdelig stank. Etterretningstjenesten og et marinefartøy fulgte transporten, med ordre om å skyte skremmeskudd om det oppsto uro i havnene.
I Mo i Rana ble protestene så kraftige at aksjonen ble avblåst av forsvarsministeren. Folk – ikke bare kommunistene – oppfattet likflyttingen som en skjendig handling. Massemobiliseringen som skjedde i Mo i Rana er i ettertid kalt kirkegårdskrigen. En admiral i sjøforsvarskommandoen betegnet operasjonen som mislykket. Aksjonen skulle året etter fortsette i Sør-Norge, men ble ikke gjennomført som planlagt.
1200 døde ble lagt i individuelle graver, de øvrige i massegraver. Ifølge Soleim har ikke norske myndigheter lagt særlig arbeid i å identifisere de døde og det er ofte ukjent hvordan de døde.
Offisiell begrunnelse
Den offisielle begrunnelse – som fremdeles var å lese på Krigsgravtjenestens hjemmeside i 2013 – var at de sovjetiske krigsgravene var mange, de lå spredt og trengte stell. Det ble derfor i 1951 laget en plan for å samle de russiske krigsgravene på ett sted. Planen skulle – ifølge Krigsgravtjenesten – være laget i samråd med sovjetiske myndigheter. Sannheten er at flyttingen av krigsgravene førte til en alvorlig diplomatisk strid mellom Norge og Sovjetunionen. At frykten for sovjetisk spionasje var den egentlige årsak sto det fremdeles i 2013 ingenting om på Krigsgravtjenestens hjemmeside. Sakens realiteter var på dette tidspunkt godt kjent.
Stefano Eranio
Stefano Eranio (født 29. desember 1966 i Genova, Italia) er en tidligere italiensk landslagsspiller i fotball som har spilt for to italienske og en engelsk fotballklubb.
Eranio, som var midtbanespiller, spilte 20 landskamper for i perioden 1990 til 1997.
Klubblag
Stefano Eranio startet sin profesjonelle fotballkarriere i Genoa i august 1984. De fem første sesongene hans i Genoa var i Serie B før klubben i 1989 rykket opp til Serie A. Totalt spilte Eranio i denne klubben i åtte sesonger før han gikk til AC Milan i august 1992. I Milan fikk han med seg tre seriemesterskap, og han spilte også i to finaler i Mesterligaen. Første gang var i 1992/93 da Milan tapte 1-0 for Marseille, mens andre gang var i 1994/95 da hans klubb tapte 1-0 for Ajax.
I mai 1997 gikk han gratis til den engelske klubben Derby County, og han debuterte for Derby, og i Premier League, den 9. august 1997 mot Blackburn Rovers. Hans første mål for klubben fra Derbyshire kom 30. august 1997 da han scoret i en ligakamp mot Barnsley. Denne sesongen hadde Derby County flyttet fra sin tidligere hjemmebane Baseball Ground til sin nye arena Pride Park Stadium, og Eranios 1-0 scoring i kampen mot Barnsley var den første som ble scoret på Derbys nye hjemmebane. Eranio hadde egentlig tenkt å legge opp etter 2000/01 sesongen, men manager Jim Smith overtalte han til å fortsette. Da Smith fikk sparken oktober 2001 valgte Eranio å gi seg som fotballspiller.
I forbindelse med en veldedighetskamp til inntekt for Ted McMinn den 1. mai 2006 var Eranio en av spillerne på Derby Legends.
Landslag
Stefano Eranio debuterte på Italias landslag den 22. desember 1990 i en kamp mot s. Denne kampen var en kvalifiseringskamp til EM i 1992, og Italia vant kampen 4-0. Eranio møtte også to ganger i sin landslagskarriere. Første gang var på Ullevaal den 5. juni 1991 da Italia tapte 2-1, mens det andre oppgjøret var i Genova den 13. november 1991 i en kamp som endte 1-1. Begge oppgjørene var kvalifiseringskamper til EM i 1992.
Hans første landslagsmål kom mot den 9. september 1992. Italia vant kampen 3-2, og Eranio scoret ett av Italias mål.
Den 29. mars 1997 spilte Stefano Eranio sin siste landskamp for Italia. Det var mot i en kamp som Italia vant 3-0. Totalt spilte han 20 landskamper, og scoret tre mål for Italia. Seks av kampene hans var kvalifiseringskamper til VM, mens fem var kvalifiseringskamper til EM.
Kilder
Breedon Books Publishing, Derby. ISBN 1-85983-409-4
Linda Wolden
Linda Wolden (født 27. september 1966) er en norsk tidligere skøyteløper. Hun representerte Norge og Skedsmo Idrettslag.
Hun er nå sjef for Kennel Shangaza på Elverum som driver med oppdrett av Rhodesian ridgeback (afrikansk løvehund), og ved siden av dette er hun webredaktør og markedskonsulent for Teater Innlandet.
Kjetil Hafstad
Kjetil Hafstad ble cand. theol. i 1971 og arbeidet senere som prest og journalist. Han var i mange år filmanmelder i Vår Kirke. I 1974 ble han forskningsstipendiat og hadde studieopphold i Tübingen, Basel og München. I 1982 tok han doktorgraden med en avhandling om Karl Barths historieforståelse, og ble samme år førsteamanuensis i kirkehistorie ved Universitetet i Oslo. Fra 1985 har han vært professor i systematisk teologi.
Kjetil Hafstad gikk inn i debatten om homofile i kirken i 1994. Etter dette har han fremkjempet ideen om en inkluderende kirke som en institusjon som skal være tilstede i samfunnet for de som ønsker den.
Hafstad har vært redaktør for Kirke og Kultur.
Otzolotepec
Otzolotepec er en kommune i den meksikanske delstaten México. Den befinner seg omtrent midt i delstaten, nordvest for Det føderale distriktet. Kommunen hadde 67 611 innbyggere i 2005, og har et areal på 127,95 km². Administrasjonssentrum er Villa Cuauhtémoc.
Korba (distrikt)
Korba (hindi: कोरबा जिला ) er et distrikt i den indiske delstaten Chhattisgarh. Distriktets hovedstad er Korba.
Demografi
Ved folketellingen i 2011 var det 1,206,563 innbyggere i distriktet, mot 1,011,823 i 2001. Den urbane befolkningen utgjør 36,98 % av befolkningen.
Barn i alderen 0 til 6 år utgjorde 13,96 % i 2011 mot 16,98 % i 2001. Antallet jenter i den alderen per tusen gutter er 964 i 2011 mot 978 i 2001.
Guamaggiore
Guamaggiore (sardisk: Gomajòri) er en italiensk kommune i provinsen Sud Sardegna i regionen Sardinia. Den har 984 innbyggere og ligger rundt 199 meter over havet.
Toril
Toril, Torill og Torild er norske fornavn dannet som varianter av kvinnenavnet Torhild, som har opprinnelse i gudenavnet Þórr (Tor) og norrøne hildr, «slag, kamp». Den norrøne formen av Toril var Þórildr.
Utbredelse
Torilda var et vanlig navn i England før den normanniske invasjonen.
Erin Mielzynski
Erin Mielzynski (født 25. mai 1990 i Guelph, Ontario) er en canadisk alpinist.
Hun debuterte i verdenscupen i alpint 29. november 2008, og hun tok sin første verdenscupseier da hun vant slalåm i Ofterschwang 4. mars 2012.
Mielzynski deltok for Canada under Vinter-OL 2010 og oppnådde en 20.-plass i slalåm som beste resultat.
I VM i alpint 2015 i Beaver Creek kjørte hun på det canadiske laget som tok sølv i lagkonkurransen.
Under Vinter-OL 2022 i Beijing, ble hun nummer 16 i slalåm.
Hassan Mubah
Hassan Mubah (født 21. april 1984) er en maldivisk svømmer.
Han representerte Maldivene under Sommer-OL 2004 i Athen, der han ble utslått i forsøksheatet i 50 meter fri.
Toril
Utbredelse
Torill var et populært navn på norske jentebarn i 1940- og 1950-årene.
Kjente personer med navnet
Personene i listen er ordnet kronologisk etter fødselsår.
Alamaailman Vasarat
Alamaailman Vasarat er et finsk avant-garde kult-band. Musikken deres kombinerer mange stilarter og påvirkninger, og er derfor vanskelig å sette i bås; på deres offisielle nettside er bandets musikk spøkefullt kalt «kebab-kosher-jazz-film-traffic-punk-music». Mye av musikken minner om klezmer.
Debutalbumet Vasaraasia nådde 7.-plass på «Europe Top-20»-lista.
Alamaailman Vasarat har også komponert og fremført filmmusikk; senest for den prisvinnende animasjonsfilmen Elukka av Tatu Pohjavirta.
Bernardine Dong Guangqing
Bernardine Dong Guangqing (født 1. april 1917 i Xiaogan i Hubei i Kina, død 12. mai 2007 i Wuhan), opprinnelig fransiskaner, var en av de to første katolske prester i Folkerepublikken Kina som ble ordinert til biskoper uten pavelig mandat. Han ble presteviet i 1942, og bispeviet i 1958 i Hankou i provinsen Hebei, og ble erkebiskop der. Etter at den regimetro bevegelsen Den kinesiske patriotiske katolske forening sørget for å sammenslå fire bispedømmer i det østlige Hebei til ett var han biskop av Wuhan.
Biskop Dong var også i en periode en av visepresidentene for Den kinesiske patriotiske katolske forening.
Den 30. april 2006 presiderte han ved bispevielsen av fader Joseph Ma Yinglin av Kunming, også dette en bispevielse uten mandat fra paven.
Hans bispevielse fant sted under ett år etter at Den kinesiske patriotiske katolske forening var blitt formelt organisert. Dette var en foring av katolske personligheter som var beredt til å samarbeide med det kinesiske kommunistparti, og foreningen inngikk i partiets strategi for å få full kontroll med det religiøse liv i landet.
I april 1958 ble så de første to bispeordinasjoner uten pavelig mandat utført i Wuhan, av fransiskanerne Bernardine Dong Guangqing og Markus Yuan Wenhua (for bispedømmet Wuchang). Ordinerende biskop var Joseph Li Daonan av Puqi; han hadde først nektet, men etter to ukers tortur gav han etter.
Roma reagerte straks og negativt på bispevielsene, som ble de regimetros første «selvvalgte og selvordinerte». Fra «patriotisk» side er det blitt fremhevet at man hadde henvendt seg til Vatikanet i forkant, slik at dersom Roma hadde samstemt ville det heller ikke blitt noen krise. Men å forestille seg at Roma kunne ha vært velvillig til regimestøttede ordinasjoner i lys av at det samme regime hadde fengslet prester og biskoper, er ikke naturlig. To måneder etter kom det en encyklika fra pave Pius XII, Ad Apostolorum Principis, som kritiserte fengslingen av mange kirkefolk og fordrivelsen av den pavelige nuntius, fastslo at Pavestolen alene har rett til å foreta bispeutnevnelser, og sa at uhjemlede bispevielser ifølge kirkeloven er et delikt som kan straffes med ekskommunikasjon. Dokumentet sa imidlertid intet om slik ekskommunikasjon i det konkrete tilfellet. Underhånden ble det forklart at det skyldtes at Vatikanet, avskåret fra sikker informasjon, ikke kunne skjelne klart mellom dem som samarbeidet under ekstremt press og dem som eventuelt bare gir etter for egne ambisjoner. Noe annet som var rimelig godt kjent, var den maoistiske kommunismes etterhvert svært effektive bruk av hjernevask. En rekke utviste misjonærer hadde personlig vært utsatt for dette, og kunne på midten av 1950-årene redegjøre for metodene og de resultatene de kunne få.
Under kulturrevolusjonen 1966-1976 ble alt religiøst liv undertrykt, og også den patriotiske forenings biskoper kastet i fengsel. De overlevende ble løslatt mellom 1977 og 1979, og kunne – hvis de selv var i stand til det – gjenoppta sitt kirkelige virke.
Episkopalgenealogi
Hans episkopalgenealogi er:
Nefertiti-piercing
En Nefertiti piercing er en intim piercing hos kvinnen som er en kombinasjon av en vertikal Klitorishodepiercing som stikkes gjennom Venusberg og er lik en Christina-piercing.
EBC
EBC (European Brewing Convention) er en europeisk organisasjon som representerer de tekniske og vitenskapelige interessene til bryggerier i Europa. Organisasjonen ble grunnlagt i 1946, og har hovedkontor i Brussel i Belgia.
Organisasjonen fastsetter en skala for fargestyrken på øl og malt. En pils vil ha en EBC-verdi på mellom 6 og 8, en engelsk Pale Ale på mellom 20 og 40, mens portere og stouts kan nå opp i 300 eller mer.
Fjærepraktvikler
Fjærepraktvikler (Gynnidomorpha vectisana) er en sommerfugl som tilhører familien viklere (Tortricidae). I likhet med de andre artene i slekten Gynnidomorpha er den sjelden i Norge.
Utseende
En ganske liten (vingespenn 9-12 millimeter), brun vikler. I forvingene er det to lyse tverrbånd med et mørkt bånd mellom dem.
Levevis
Arten lever på mudrete havstrender og saltenger. Larvene lever på fjæresauløk (Triglochin maritima) og forpupper seg i en kokong inne i stilken. I Norge er arten utbredt langs kysten av Sørlandet og Østlandet, og finnes bare på ganske få lokaliteter. Den ble listet som sårbar (VU) på Norsk rødliste for arter fra 2015.
Luciano Moggi
Luciano Moggi (født 10. juli 1937 i Monticiano i Toscana i Italia) var generaldirektør i Juventus fra 1994 til 2006, da han, sammen med resten av styret, trakk seg som følge av Calciopoli, den italienske dommerskandalen. Det var avlytting av Moggis telefon i forbindelse med mistanker om doping som satte i gang skandalen i mai 2006. Moggi ble 8. november 2011 dømt til fem år og fire måneder i fengsel for sin deltakelse i Calciopoli, og har tidligere blitt utestengt fra fotball på livstid.
Moggi har også ledet Torino, Napoli, Roma og Lazio.
Liste over Tysklands ministre for samferdsel og bygg
Liste over Tysklands ministre for samferdsel og bygg gjelder perioden fra første verdenskrigs avslutning og frem til idag. Den dekker dermed den såkalte Weimarrepublikken (1919–1933) og Tysklands nasjonalsosialistiske periode fra 1933 til 1945. Etter andre verdenskrigs avslutning oppsto det i 1949 to stater på tysk jord. Det dreide seg om Forbundsrepublikken Tyskland i vest og Den tyske demokratiske republikk (DDR) i øst. I 1990 DDR ble oppløst og denne statens territorium (Øst-Tyskland) innlemmet og gjenforent med forbundsrepublikken i vest, gjerne kalt Vest-Tyskland.
Forbundsrepublikken Tysklands bygningsvesen (1949–1998, 2021–)
Stillingens fulle tittel var forbundsminister for regulering, bygningsvesen og byutvikling (tysk: Bundesminister für Raumordnung, Bauwesen und Städtebau). Etter 1998 ble bygnings- og byutviklingssaker overført til Samferdselsdepartementet. I 2021 ble departementet gjenopprettet.
Kirsten McGarry
Kirsten McGarry (født 25. juli 1985) er en irsk alpinist.
Hun har ikke debutert i verdenscupen i alpint, men har deltatt i en rekke FIS-renn.
McGarry deltok i Vinter-OL 2006 og deltok også for Irland under Vinter-OL 2010. I 2010 oppnådde hun en 50.-plass i storslalåm som beste resultat.
Engangsnøkkel
Til å begynne med ble engangsnøkler distribuert på papir, ofte som en blokk med ark, slik at det øverste arket kunne rives av og ødelegges etter bruk. For enkelt å kunne skjule en slik blokk, så kunne den lages så liten at det kunne være nødvendig å bruke forstørrelsesglass for å lese den. Bilder tilgjengelig på internett viser blokker som har blitt tatt fra KGB som er så små at de får plass i håndflaten, eller i et valnøttskall. For å øke sikkerheten ble blokkene i blant laget av brannfarlig materiale slik som nitrocellulose.
Engangsnøkkelen er derivert av Vernams chiffer, navngitt etter Gilbert Vernam, en av oppfinnerne. Vernams system var et chiffer som satt sammen en melding med en nøkkel som ble lest av en papirremse som sto i en løkke. I den originale formen var ikke Vernams system uknekkbart fordi nøkkelen kunne bli gjenbrukt. Engangsbruken kom litt senere når Joseph Mauborgne forsto at om nøkkelremsen var totalt vilkårlig, så ville den kryptoanalytiske vanskelighetsgraden øke.
Det eksisterer tvetydige betegnelser som er grunnet i at noen forfattere bruker uttrykket «Vernam chiffer» som et synonym for «engangsnøkkel», der hvor andre viser til enhver additiv flytchiffer som et «Vernam chiffer», inkludert de som er basert på kryptografisk sikre pseudovilkårlige nummergeneratorer.
Perfekt sikkerhet
Vernam-Mauborgnes engangsnøkkel ble tidlig anerkjent som vanskelig å knekke, men den spesielle statusen som umulig å knekke ble ikke etablert før 25 år etter, av Claude Shannon. Han beviste, ved å bruke informasjonsteoretiske synspunkter, at engangsnøkkelen har en egenskap han kalte perfekt sikkerhet. Denne egenskapen bestod i at chifferteksten C ikke gir noen som helst tilleggsinformasjon om klarteksten. Derfor er den a priori sannsynligheten for en klartekst M den samme som den a posteriori sannsynligheten for klartekst M, gitt den korresponderende chiffertekst. Matematisk kan dette uttrykkes H(M)=H(M|C), hvor H(M) er den entropiske versjonen av klarteksten, og H(M|C) er den kondisjonelle entropiske varianten av klarteksten gitt chifferteksten C. Perfekt sikkerhet er en sterk angivelse av kryptoanalytisk vanskelighetsgrad.
Til tross for Shannons bevis på sikkerheten, så har engangsnøkkelen en del praktiske ulemper:
Fordi engangsnøkkelen må distribueres og bli oppbevart på sikkert vis, og nøkkelen må være minst like lang som meldingen, så er det ofte intet poeng i å bruke engangsnøkkelen og heller sende klarteksten i seg selv (siden de er av samme størrelse og må sendes sikkert). Derimot, om en veldig lang engangsnøkkel har blitt distribuert på sikkert vis (for eksempel en harddisk full av tilfeldige data), så kan den brukes for fremtidige meldinger, inntil summen av meldingenes størrelse er like stor som engangsnøkkelen.
Engangsnøkler har ikke blitt brukt i utbredt forstand innen informasjonssikkerhet, da utfordringene ved å implementere dette er så store og vanskelige å ivareta at mange systemer har blitt knekket på grunn av dette. Det er særlig viktig å understreke at kravet til å bruke en nøkkel kun en gang er absolutt. Hvis en engangsnøkkel brukes to ganger, så kan enkle matematiske operasjoner redusere nøkkelen til et kontinuerlig nøkkelchiffer. Hvis begge klartekstene er skrevet i vanlig språk (for eksempel engelsk, russisk eller portugisisk for den saks skyld), så kan de med stor grad av sannsynlighet, selv om begge er hemmelige, bli hentet frem igjen ved hjelp av heuristisk kryptoanalyse, med enkelte tvetydigheter. Om meldingene er av forskjellig lengde, så kan bare de deler som har felles nøkkelbruk bli analysert og dekryptert. Den mest kjente utnyttelsen av denne sårbarheten er VENONA-prosjektet.
Historie
Engangsnøkkelens historie er preget av fire forskjellige, men tett forbundete oppdagelser.
Det første engangsnøkkelsystemet var elektronisk. I 1917 oppfant Gilbert Vernam hos AT&T et chiffer basert på teletype maskinteknologi. Dette ble senere patentert i 1919. Hver karakter i en melding ble elektronisk satt sammen med en karakter fra en papirremse (nøkkel). Kaptein Joseph Mauborgne forstod at om sekvensen av karakterer på nøkkelremsen kunne være totalt vilkårlig, så ville en kryptoanalyse av resultatet være meget vanskelig. Sammen fant de opp det første engangsnøkkel remsesystemet.
Den andre utviklingen var papirblokksystemet. Diplomater hadde lenge brukt koder og chiffer for konfidensialitet og for å minimere telegrafikostnader. Som koder ble ofte ord eller fraser konvertert til nummergrupper (typisk 4 eller 5 siffer) ved å bruke en slags ordliste, eller kodebok. For å øke sikkerheten så kunne et hemmeligholdt nummer bli satt sammen med (vanligvis modulær addisjon) hver kodegruppe før forsendelse. Det hemmelige nummeret ble endret ved jevne mellomrom (dette kalles dobbeltkryptering). På begynnelsen av 1920-tallet så innså tre tyske kryptografer, Werner Kunze, Rudolf Shauffler og Erich Langlotz, som var involvert i oppgaven med å knekke slike systemer, at om hver kodegruppe ble dobbeltkrytpert med et helt tilfeldig nummer så kunne meldingen aldri dekrypteres. De brukte et par identiske papirblokker som hadde bli påtrykt linjer med tilfeldige nummergrupper. Hver side hadde et serienummer og 8 linjer. Hver linje hadde 6 femsifrede nummer. En side ble brukt som et arbeidsark for å kryptere en melding, og deretter tilintetgjort. Serienummeret ble sendt sammen med den krypterte meldingen. Mottageren ville så reversere prosedyren, og deretter ødelegge hans versjon av siden. Det tyske utenriksdepartementet satt systemet i drift i 1921.
Den siste eksempelet på oppdagelse ble gjort av Claude Shannon på 1940-tallet. Han innså og beviste den teoretiske betydningen av et engangsnøkkelsystem. Shannon leverte sine funn og resultaet i en hememligstemplet rapport i 1945, og publiserte disse offentlig i 1949. På samme tid, men helt uavhengig, hadde Vladimir Kotelnikov bevist absolutt sikkerhet hos engangsnøkler. Hans resultatet ble levert i en rapport i 1941 som tydeligvis fremdeles er hemmeligstemplet.
Eksempel
Gitt at Kari ønsker å sende meldingen «HELLO» til Ola. Gå ut fra at to arkblokker med identiske vilkårlige sekvenser av bokstaver har blitt laget forut for dette, og at Kari og Ola har fått hvert sitt eksemplar av dette arket. Kari velger ut et ubrukt ark fra blokken. Metoden for å gjøre dette er ofte avtalt på forhånd, eksempelvis «bruk det tolvte arket på skjærtorsdag» eller «bruk det neste tigjengelige arket for neste melding». Teksten på det valgte arket er nøkkelen for denne meldingen. Hver bokstav fra arket vil bli satt sammen på en forhåndsbestem måte med hver bokstav i meldingen. Det er vanlig, men ikke påkrevet, å gi hver bokstav en numerisk verdi: eksempelvis så kan «A» være 0, «B» være 1 og så videre til alfabetet er slutt. I dette eksempelet så vil metoden i bruk være å sette sammen nøkkelen og meldingen ved å bruke modulær addisjon. De numeriske verdiene av bokstavene i meldignen og bokstavene i nøkkelen blir lagt sammen, modulus 26 (utgangspunktet her er et engelsk alfabet). Om nøkkelmaterialet begynner med
X M C K L
og meldingen er «HELLO», så kan krypteringen bli gjort som følger:
7 (H)  4 (E)  11 (L)  11 (L)  14 (O) melding + 23 (X) 12 (M)   2 (C)  10 (K)  11 (L) nøkkel = 30     16      13      21      25     melding + nøkkel = 4 (E)  16 (Q)  13 (N)  21 (V)  25 (Z) melding + nøkkel (mod 26) >> chiffertekst
Merk at om et nummer er større enn 25, så vil man, i modulær aritmetikk, bruke det som er igjen etter at man har trukket fra 26. Enkelt sagt så vil det si at hvis du går forbi «Z», begynn på «A» igjen.
Chifferteksten som skal sendes til Ola er «EQNVZ». Ola brukes sin kopi av tilsvarende ark på blokka, og gjennomfører den samme prosedyren, bare omvendt, for å finne klarteksten. Her blir nøkkelen subtrahert fra chifferteksten, igjen ved å bruke modulær aritmetikk:
På samme måte som over, om et tall blir negativt, legg til 26 for å gjøre tallet positivt.
På denne måten så får Ola frem Karis melding «HELLO». Både Kari og Ola ødelegger arket umiddelbart etter bruk, slik at det ikke skal bli gjenbrukt og dermed forhindre et angrep på chifferet.
Sikkerhet
Engangsnøkler er informasjonsteoretisk sikre, basert på at den krypterte meldingen (chifferteksten) ikke gir en kryptoanalytiker noen informasjon om den opprinnelige meldingen bortsett fra lengden på meldingen. Dette er en veldig sterk indikator på sikkerheten, som først ble utviklet under den annen verdenskrig av Claude Shannon, og matematisk bevist av ham ved bruk av engangsnøkler omtrent på samme tid. Hans resultater ble publisert i Bell Labs Technical Journal i 1949. Ved korrekt bruk så vil engangsnøkler være informasjonsteoretisk sikre selv mot angripere med ubegrenset prosesseringskraft. For å fortsette eksemplet ovenfor: Gitt at Eva har fått tak i Karis krypterte melding «ENQVZ». Om Eva hadde hatt ubegrenset prosesseringskraft, så ville hun raskt ha funnet at nøkkelen «XMCKL» ville produsert klarteksten «HELLO», men hun ville også finne at nøkkelen «TQURI» ville produsert klarteksten «LATER», som er en like sannsynlig klartekst:
4 (E) 16 (Q)  13 (N)  21 (V)  25 (Z) chiffertekst − 19 (T)  16 (Q)  20 (U)  17 (R)   8 (I) mulig nøkkel = −15      0      −7       4      17     chiffertekst-nøkkel = 11 (L)   0 (A)  19 (T)   4 (E)  17 (R) chiffertekst-nøkkel (mod 26)
Det er mulig å «dekryptere» chifferteksten hvilken som helst melding med det samme antall bokstaver ved å bruke forskjellige nøkler, og det finnes ingen informasjon i chifferteksten som setter Eva i stand til å velge blant de forskjellige mulige resultatene.
Konvensjonelle symmetriske krypteringsalgoritmer bruker komplekse mønstre av substitusjon og transponeringer. For de beste av disse som er bruk i dag så er det ikke kjent om det finnes en kryptoanalytisk prosedyre som kan reversere helt eller delvis disse mønstrene uten å kjenne nøkkelen som ble brukt under krypteringen. Asymmetriske krypteringsalgoritmer bruker matematiske utfordringer som er ansett som umulige å løse, slik som heltallsfaktorisering eller diskrete logaritmer. Det finnes dog ikke bevis på at disse utfordringene er uløselige, og matematiske gjennombrudd kan gjøre eksisterende systemer sårbare for angrep.
Molekylærbiologisk institutt (UiB)
Molekylærbiologisk institutt (MBI) var tidligere et institutt ved Det matematisk-naturvitenskapelige fakultet ved Universitetet i Bergen. Det ble slått sammen med Institutt for biologi den 1. januar 2018, og den nye instituttet heter Institutt for biovitenskap.
Det tidligere instituttets forskning hadde hovedvekt på studier av proteiner og andre biomolekyler, som lipider, fosfolipider og vitamin-avledete metabolitter. Instituttets forskning var i stor grad basert på eksperimenter i laboratorier som biofysikk og strukturstudier (NMR), biokjemisk og molekylær karakterisering av isolerte proteiner, og funksjonelle studier i levende modellsystemer som bakterier, gjær, sebrafisk og cellekulturer. Molekylær modellering og andre metoder innen beregningsorientert biologi og bioinformatikk ble også benyttet.
Instituttet for biovitenskap er, sammen med Institutt for informatikk i, partner i Computational Biology Unit og deltar i Sea Lice Research Centre (SFI).
Institutt for biovitenskap er partner i forskerskolen Molecular and Computational Biology Research School. I 1997 ble instituttet et av de første i Norge som kunne tilby undervisning i anvendt bioinformatikk.
Historikk
Molekylærbiologisk institutt ble opprettet i 1997 ved sammenslåing av Felleslaboratorium for bioteknologi (FLB), Laboratorium for marin molekylærbiologi (LMM) og deler av staben fra Biokjemisk institutt (i dag en del av Institutt for biomedisin). Første styrer var professor Dag E. Helland.
Felleslaboratorium for bioteknologi ble opprettet i 1985 med professorene Kjell Kleppe som leder og Curt Endresen (fra Gades institutt) som nestleder. FLB ble opprettet i samarbeid mellom Det medisinske og Det matematisk-naturvitenskapelige fakultet, og var landets første laboratorium for bio- og genteknologi. Laboratorium for marin molekylærbiologi ble opprettet i 1992 med professor Anders Goksøyr som leder.
Birger Sundstøl
Birger Torstein Sundstøl (født 10. juli 1954 i Øvrebø, Vest-Agder) er en norsk styrkeløfter og tidligere vektløfter, som konkurrerer for Kristiansand Atletklubb. Han har vunnet en rekke nasjonale og internasjonale medaljer. I 2009 ble han verdensmester i benkpress i klasse eldre veteran -67,5 kg, og i 2017 ble han europamester i benkpress utstyrsfritt i klasse superveteran -66 kg.
Sundstøl har vært aktiv i styrkeløftmiljøet i Kristiansand siden 1979. Han deltok i tre norgesmesterskap i styrkeløft fra 1981 til 1983, og vant bronsemedalje i alle tre mesterskapene. Etter seks år som styrkeløfter hadde han såpass slitasjer på beina at han fikk beskjed fra legen om å slutte. Siden midten av 1980-tallet har han derfor utelukkende konkurrert i benkpress.
I januar 1998 ble Sundstøl valgt til formann i Kristiansand Atletklubb – et verv han hadde i omtrent 17 år, inntil Gjermund Haslerud ble valgt til ny formann i 2015. Sundstøl fortsatte som styremedlem i klubben.
Øvrige styrkeløftstevner
== Resultater og meritter i vektløfting ==
Walton Goggins
Walton Sanders Goggins Jr. (født 10. november 1971 i Alabama og oppvokst i Lithia Springs i Georgia) er en amerikansk skuespiller, best kjent som Boyd Crowder i TV-serien Justified.
Goggins spilte også kriminalbetjent Shane Vendrell i politi-drama-serien The Shield.
I 2001 produserte og spilte han i kortfilmen The Accountant som vant Oscar for «beste live-action kortfilm» under den 74. Oscar-utdelingen.
Magnus Goodman
Magnus «Mike» Goodman (født 18. mars 1898 i Winnipeg død 18. juli 1991 i Miami, Florida) var en canadisk ishockeyspiller som deltok i de olympiske leker 1920 i Antwerpen.
Goodman ble olympisk mester i ishockey under sommer-OL 1920 i Antwerpen. Han var med på det canadiske laget Winnipeg Falcons som vant ishockeyturneringen. Goodman var venstreforward på laget. Canada vant alle sine tre kamper, de slo Tsjekkoslovakia med 15-0, USA med 2-0 og Sverige med 12-1.
Danvik Folkehøgskole
Danvik Folkehøgskole er en kristen folkehøgskole i Drammen.
Danvik er med sine 160 elever en av Norges største folkehøgskoler. Danvik kristelige ungdomsskole som den het ved oppstart i 1913, ble til Danvik Folkehøgskole høsten 1972. Høsten 1987 ble fagene ved skolen konsentrert rundt mediefag. Det ble bygd et moderne radiostudio, og tv-studio med kamerakjede og kontrollrom med bl.a. CCU'er og bildemikser. Danvik Folkehøgskole har egen radiokonsesjon. Skolen har siden 2010 drevet Kanal1 Drammen, der elevene i studielinjen Radio Live & Podcast produserer sendestoffet.
Kjente elever og ansatte
Kjente personer som enten har vært elev eller ansatt ved skolen.
Guasila
Guasila (sardisk: Guasìba, Guasìlla) er en italiensk kommune i provinsen Sud Sardegna i regionen Sardinia. Den har 2 676 innbyggere og ligger rundt 210 meter over havet.
Mart Helme
Mart Helme (født 31. oktober 1949 i Pärnu) er en estisk politiker. Han har vært innvalgt i Riigikogu siden 2015 og innenriksminister fra april 2019 til november 2020. Han måtte gå av som innenriksminister etter å ha anklaget Joe Biden for valgfusk i det amerikanske presidentvalget, og omtalt ham som en «korrupt drittsekk». Helme hadde flere ganger tidligere kommet med uttalelser som hadde skapt uro i regjeringen.
Fra 2013 til 2020 var han leder i Det estiske konservative folkepartiet. Han ble etterfulgt som partileder av sin sønn, Martin Helme. Mart Helme er gift med Helle-Moonika Helme, medlem av Riigikogu for samme parti.
Han er utdannet historiker fra Universitetet i Tartu fra 1973. I sovjettiden var han litteraturredaktør i magasinet Põhjanael og forlagsredaktør. Han drev også jordbruk.
Etter Sovjetunionens fall ble han byråsjef i det uavhengige Estlands utenriksdepartement. Fra 1995 til 1999 var han Estlands ambassadør i Russland. Han deltok i de estisk-russiske grenseforhandlingene.
I 2000 ble han sjef for utenriksredaksjonen i Eesti Päevaleht, en av Estlands største dagsaviser. Deretter var han universitetslektor og rådgiver for medlem av Europaparlamentet Tunne Kelam.
Lars Lilholt Band
Lars Lilholt Band er et dansk folk-rock-orkester som har eksistert under dette navnet siden 1982. Orkesteret har gitt ut rundt 20 album og er kjent som et meget aktivt live-orkester. Deres mest populære nummer, «Kald det kærlighed» er tatt opp i Kulturkanonen.
Orkesterets medlemmer
Alle medlemmene av orkesteret spiller mange flere instrumenter, her er nevnt de viktigste.
Historie
Lars Lilholt har røtter tilbake til det danske folkemusikk-miljøet og i slutten av 1970-årene spilte han i folk-rock-orkesteret Kræn Bysted's. Dette orkesteret la ned i 1982 og Lars Lilholt hadde da mulighet for å spille inn noen sanger som ikke hadde passet inn i Kræn Bysted's.